"ছিন্নমস্তার অভিশাপ" গল্পের প্রেক্ষাপটে সার্কাস-কেন্দ্রিক। কাহিনি অনুযায়ী সেখানে বাঘ, সিংহ ইত্যাদি ছিল। কিন্তু আইন অনুযায়ী বন্যপ্রাণীকে নিয়ে চলচ্চিত্র নির্মাণ বন্ধ। তাই গ্রাফিক্সের কাজ করার প্রয়োজন হতে পারে। এর আগেও ফেলুদার "রয়েল বেঙ্গল রহস্য" চলচ্চিত্রে সন্দীপ গ্রাফিক্সের বাঘ ব্যবহার করেছিলেন। নেপালে দৃশ্যায়নের সম্ভাব্য সমস্যা নিয়েও আলোচনা করা হয়। কারণ নেপালে ভূমিকম্পের পর কাঠমান্ডু শহরের চেহারা ব্যাপক পরিবর্তিত হয়। সত্যজিৎ রচিত বিবরণ অনুযায়ী দৃশ্যায়ন তাই সম্ভব নয়। সৃজিত "ছিন্নমস্তার অভিশাপ" তৎকালীন অর্থাৎ কাহিনি রচনার সময়ের প্রেক্ষিতে, এবং "যত কাণ্ড কাঠমাণ্ডুতে" বর্তমান সময়ের প্রেক্ষাপটে নির্মাণের কথা জানিয়েছেন।